CELEX: 32007D0571
Language: bg
Date: 2007-08-21 00:00:00
Title: 2007/571/ЕО: Решение на Комисията от 21 август 2007 година за изменение на Решение 2005/307/ЕО за даване на разрешение за метод за класификация на кланични трупове на свине в Латвия (нотифицирано под номер C(2007) 3915)

23.8.2007   
            
            
               BG
            
            
               Официален вестник на Европейския съюз
            
            
               L 218/10
            
         
      РЕШЕНИЕ НА КОМИСИЯТА
   
   от 21 август 2007 година
   за изменение на Решение 2005/307/ЕО за даване на разрешение за метод за класификация на кланични трупове на свине в Латвия
   (нотифицирано под номер C(2007) 3915)
   (само текстът на латвийски език е автентичен)
   (2007/571/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 3220/84 на Съвета от 13 ноември 1984 г. за определяне на скалата на Общността за класификация на кланичните трупове на свине (1), и по-специално член 5, параграф 2 от него,
   като има предвид, че:
   
               (1)
            
            
               С Решение 2005/307/ЕО (2) на Комисията се дава разрешение за метод за класификация на кланични трупове на свине в Латвия.
            
         
               (2)
            
            
               Латвийското правителство се е обърнало към Комисията с молба да разреши използването на разрешения метод по нова формула и два нови метода за класификация на кланични трупове на свине и е представило резултатите от пробните дисекции във втората част от протокола, определен в член 3, параграф 3 от Регламент (ЕИО) № 2967/85 на Комисията от 24 октомври 1985 г. за установяване на подробни правила за прилагането на скалата на Общността за класификация на кланичните трупове на свине (3).
            
         
               (3)
            
            
               След внимателна оценка на тази молба бе установено, че условията за разрешаване на тези методи за класификация са изпълнени.
            
         
               (4)
            
            
               Мерките, предвидени в настоящото решение, са в съответствие със становището на Управителния комитет по свинското месо,
            
         ПРИЕ НАСТОЯЩОТО РЕШЕНИЕ:
   Член 1
   Решение 2005/307/ЕО се изменя, както следва:
   
               1)
            
            
               Член 1 се заменя със следния текст:
               „Член 1
               Съгласно Регламент (ЕИО) № 3220/84 се разрешава използването на следните методи за класификация на кланичните трупове на свине в Латвия:
               
                           —
                        
                        
                           ръчен метод (ZP) и съответните методи за оценка, детайли от които са описани в част 1 от приложението,
                        
                     
                           —
                        
                        
                           уред за интроскопия „Intrascope (Optical Probe)“ и съответните методи за оценка, детайли, от които са описани в част 2 от приложението,
                        
                     
                           —
                        
                        
                           уред „PG 200 (Pork Grader)“ и съответните методи за оценка, детайли, от които са описани в част 3 от приложението,
                        
                     Ръчният метод (ZP) може да се прилага в кланици, в които се извършва клане на не повече от 200 свине седмично.“
            
         
               2)
            
            
               Приложението към Решение 2005/307/ЕО се заменя с приложението към настоящото решение.
            
         Член 2
   Адресат на настоящото решение е Република Латвия.
   
      Съставено в Брюксел на 21 август 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 301, 20.11.1984 г., стр. 1. Регламент, последно изменен с Регламент (ЕО) № 3513/93 (ОВ L 320, 22.12.1993 г., стр. 5).
   
      (2)  ОВ L 98, 16.4.2005 г., стр. 42.
   
      (3)  ОВ L 285, 25.10.1985 г., стр. 39. Регламент, последно изменен с Регламент (ЕО) № 1197/2006 (ОВ L 217, 8.8.2006 г., стр. 6).
   
      ПРИЛОЖЕНИЕ
      
         
            „ПРИЛОЖЕНИЕ
            МЕТОДИ ЗА КЛАСИФИКАЦИЯ НА КЛАНИЧНИ ТРУПОВЕ НА СВИНЕ В ЛАТВИЯ
            ЧАСТ 1
            Ръчен метод (ZP)
            
                        1.
                     
                     
                        Класификацията на кланични трупове на свине се извършва по ръчния метод (ZP).
                     
                  
                        2.
                     
                     
                        Този метод може да се прилага посредством линия, разграфена на базата на уравнение за изчисляване на вероятността. Основава се на ръчното измерване на дебелината на сланината и дебелината на мускула, видими от разреза на трупа.
                     
                  
                        3.
                     
                     
                        Съдържанието на постно месо в кланичните трупове се изчислява по следната формула:
                        
                           
                               = 61,689 – 0,658x1 + 0,109x2
                           
                        
                        където:
                        
                                    
                                       
                                 
                                 
                                    =
                                 
                                 
                                    процентното съдържание на постно месо в кланични трупове,
                                 
                              
                                    x1
                                    
                                 
                                 
                                    =
                                 
                                 
                                    дебелината на сланината, видима от разреза на трупа, която се измерва в точка G — най-тесния участък, който покрива мускула glutaeus medius (в милиметри),
                                 
                              
                                    x2
                                    
                                 
                                 
                                    =
                                 
                                 
                                    дебелината на мускула, видим от разреза на трупа, измерен в точка М — разстоянието между краниалната част на мускула glutaeus medius и гръбния край на гръбначномозъчния канал (в милиметри).
                                 
                              Тази формула важи за кланични трупове с тегло между 50 и 100 килограма.
                     
                  ЧАСТ 2
            Уред за интроскопия „Intrascope (Optical Probe)“
            
                        1.
                     
                     
                        Класификацията на кланични трупове на свине се извършва чрез уред, наречен „Intrascope (Optical Probe)“, производство на SFK, Дания.
                     
                  
                        2.
                     
                     
                        Уредът е оборудван с шестоъгълна сонда с максимална ширина 12 милиметра (и 19 милиметра на острието на върха на сондата), снабдена с прозорче за наблюдение и източник на светлина, плъзгащ се цилиндър с разграфена в милиметри скала, и има оперативен периметър на измерване между 8 и 50 милиметра.
                     
                  
                        3.
                     
                     
                        Съдържанието на постно месо в кланичните трупове се изчислява по следната формула:
                        
                           
                               = 71,964 – 0,756x
                        
                        където:
                        
                                    
                                       
                                 
                                 
                                    =
                                 
                                 
                                    процентното съдържание на постно месо в кланични трупове,
                                 
                              
                                    x
                                 
                                 
                                    =
                                 
                                 
                                    дебелината на сланината на гърба в милиметри, измерена от лявата страна на трупа след последното ребро на 6 сантиметра от разреза на трупа.
                                 
                              Тази формула важи за кланични трупове с тегло между 50 и 100 килограма.
                     
                  ЧАСТ 3
            Уред „PG 200 (Pork Grader)“
            
                        1.
                     
                     
                        Класификацията на кланични трупове на свине се извършва чрез уред, наречен „PG 200 (Pork Grader)“, производство на SFK, Дания.
                     
                  
                        2.
                     
                     
                        Уредът е оборудван със: 1) ръчно измервателно устройство с оперативен периметър на измерване между 9 и 150 милиметра, и 2) свързана с това компютърна система, която регистрира данните и изчислява съдържанието на постно месо в трупа.
                     
                  
                        3.
                     
                     
                        Съдържанието на постно месо в кланичните трупове се изчислява по следната формула:
                        
                           
                               = 71,938 – 0,928x1 + 0,013x2
                           
                        
                        където:
                        
                                    
                                       
                                 
                                 
                                    =
                                 
                                 
                                    процентното съдържание на постно месо в кланични трупове,
                                 
                              
                                    x1
                                    
                                 
                                 
                                    =
                                 
                                 
                                    дебелината на сланината на гърба в милиметри, измерена от лявата страна на трупа след последното ребро на 7 сантиметра от разреза на трупа,
                                 
                              
                                    x2
                                    
                                 
                                 
                                    =
                                 
                                 
                                    дебелината на мускула в милиметри, измерена от лявата страна на трупа след последното ребро на 7 сантиметра от разреза на трупа.
                                 
                              Тази формула важи за кланични трупове с тегло между 50 и 100 килограма.“